Publication: Magyar Közlöny
Issue: MK-2000-11 (Year: 2000, Number: 11)
Era: 1990-2004
Section: 1012/1999. (II. 1.) Korm. határozat 2/b) pontja helyébe az
Paragraph Index: 401

1. A nemzetközi gépjárműforgalomban a másoknak okozott károk megtérítése céljából megkívánt kötelező gépjármű-biztosítási fedezet meglétének igazolása a Zöldkártya rendszer keretében történik. E rendszerhez tartoznak Európa államai (kivéve Jugoszláviát, amelynek tagságát 2000. január 1-jei hatállyal átmenetileg felfüggesztették), valamint Irán és Izrael, de nem tagjai Észtország, Lettország Moldávia és Ukrajna kivételével a volt Szovjetunió utódállamai. A Zöldkártya Egyezményhez tartozó országok gépjárműveinek üzembentartói az adott országra érvényes kötelező gépjármű-felelősségbiztosítási biztosításuk meglétét külföldön a Zöldkártyával igazolják. A jugoszláv gépjárművek üzembentartói Magyarország területére történő belépéskor és tartózkodásuk időtartama alatt az országaink között létrejött külön megállapodás KÖZLEMÉNYEK, HIRDETMÉNYEK V. rész 2000/11. szám alapján ún. „sárga kártyával” igazolhatják érvényes gépjármű-felelősségbiztosításuk meglétét.

Source: https://magyarkozlony.hu/hivatalos-lapok/4563be5038a49d3b21f2ddf1a3151ff553cb5dd0/dokumentumok/ccf894dc8009e157c1678f45bfeae4f8d62e1367/letoltes